b'\n_START_ARTICLE_\nGamal Abdel Naser\n_START_SECTION_\nRani \xc5\xbeivot\n_START_PARAGRAPH_\nGamal Abdel Naser ro\xc4\x91en je 15. sije\xc4\x8dnja 1918. godine u egipatskom gradu Aleksandriji kao sin po\xc5\xa1tara, s Asyutskim korijenima. Za politiku se prvi put interesirao s 11 godina kada je poha\xc4\x91ao aleksandrijsku sekundarnu \xc5\xa1kolu Ras el Tin.  Na svoju prvu politi\xc4\x8dku demontraciju i\xc5\xa1ao je dok je jo\xc5\xa1 bio "\xc5\xa1kolarac". Tijekom demontracije, Naser je "udaren policijskom palicom poslije lica". Nakon toga je uhi\xc4\x87en i odveden u zatvor._NEWLINE_Naserov politi\xc4\x8dki anga\xc5\xbeman trajao je kroz njegovo cijelo \xc5\xa1kolovanje, a tijekom njegove zadnje godine u srednjoj \xc5\xa1koli, Naser je "u \xc5\xa1koli ukupno proveo samo 45 dana". U tom istom periodu, 1935. - 1936. godine, Naser je izabran za predsjednika Komiteta u\xc4\x8denika Kaira zainteresiranih za politi\xc4\x8dku reformu.  Tada je, u o\xc5\xbeujku 1937. godine, Naser primljen na Egipatsku vojnu akademiju, te je privremeno odgodio svoj politi\xc4\x8dki \xc5\xbeivot kako bi postao vojni \xc4\x8dasnik.\n_START_SECTION_\nVojna karijera\n_START_PARAGRAPH_\nGodine 1939., nakon \xc5\xa1to je diplomirao na akademiji i regrutiran u vojsku, Naser je sa svojim prijateljem dobovoljno oti\xc5\xa1ao u Siriju, te je tamo stigao malo prije po\xc4\x8detka Drugog svjetskog rata.  Naser i Anvar el-Sadat, jo\xc5\xa1 jedan prijatelj i politi\xc4\x8dki saveznik, su kontaktirali agente Sila Osovine, naro\xc4\x8dito talijanske agente, kako bi paralelno s taljanskom ofenzivom na Egipat izveli pu\xc4\x8d u kojem bi protjerali britansku vlast iz Egipta, no taj plan nikad nije izveden. Tijekom rata, Naser je po\xc4\x8deo osnivati grupu mladih vojnika koji su dijelili isto mi\xc5\xa1ljenje kao i on kako bi ga podr\xc5\xbeali u nekom obliku revolucije. _NEWLINE_Po zavr\xc5\xa1etku Drugog svjetskog rata, Naser nije imao nikakvog borbenog iskustva, te nikad nije bio stacioniran na pravom boji\xc5\xa1tu. Naser je borbeno iskustvo dobio tijekom Prvog Arapsko-izraelskog rata 1948. godine, Fallujskog d\xc5\xbeepa i na drugim boji\xc5\xa1tima. Nakon Drugog svjetskog rata, osigurao je sebi poziciju instruktora na Vojnoj akademiji u Kairu.  U sljede\xc4\x87ih nekoliko godina, Naser je okupljao vojnike \xc5\xbeeljne politi\xc4\x8dkih reformi i skupljao nove \xc4\x8dlanove. Nakon 1949. godine, grupa je adaptirala ime "Slobodni \xc4\x8dasnici" i "govorila je o... slobodi i restauraciji slobode i digniteta njihove dr\xc5\xbeave".\n_START_SECTION_\nSukob s Nad\xc5\xbeibom\n_START_PARAGRAPH_\nU lipnju 1953. godine, s reformom zemlje u punom tijeku, Muhammad Nad\xc5\xbeib je proglasio slu\xc5\xbebeno ukidanje monarhije te se proglasio prvim predsjednikom Republike Egipat. Nakon uspostavljanja republike, Naser i Nad\xc5\xbeib su sve \xc4\x8de\xc5\xa1\xc4\x87e dolazili u sukobe. Ti sukobi su kulminirali Nad\xc5\xbeibovom ostavkom 23. velja\xc4\x8de 1954. godine i s mjesta predsjednika i mjesta premijera. Revolucionarno vije\xc4\x87e je tada "s veseljem... postavilo Nasera za premijera", no tada nisu postavili nikoga na mjesto predsjednika. Idu\xc4\x87i potez koje je vije\xc4\x87e napravilo bilo je stavljanje Nad\xc5\xbeiba u ku\xc4\x87ni pritvor, kako bi se osigurali od njegova ponovna dolaska do mo\xc4\x87i. _NEWLINE_Revolucionarno vije\xc4\x87e nije napravilo dobar potez maknuv\xc5\xa1i Nad\xc5\xbeiba s pozicije te su gra\xc4\x91ani po\xc4\x8deli demonstrirati da se on ponovo vrati na poziciju. Kao rezultat tih demonstracija, jedna grupa unutar vije\xc4\x87a je zahtjevala da Naser postavi Nad\xc5\xbeiba za predsjednika te da nakon toga odr\xc5\xbei slobodne izbore i za predsjednika i za premijera. Naser je bio prisiljen pristati te je Nad\xc5\xbeiba vratio na poziciju predsjednika. Nekoliko dana kasnije, Naser je bio prisiljen dati ostavku na mjesto premijera u Nad\xc5\xbeibovu korist, time skroz uni\xc5\xa1tiv\xc5\xa1i svoj put ka vodstvu.\n_START_SECTION_\nVo\xc4\x91a Egipta\n_START_PARAGRAPH_\nIako mu to nije davalo nikakvu permanentnu poziciju, Naser je svoje kratko vrijeme kao premijer iskoristio kako bi "iskorijenio... pronaguibne elemente u vojci", te je tijekom sljede\xc4\x87ih 8 mjeseci postepenu skinuo Nad\xc5\xbeiba s vlasti. Kona\xc4\x8dnu, u listopadu 1954. godine, Naser je formalno skinuo Nad\xc5\xbeiba s mo\xc4\x87i i sebe postavio za efektivnog vo\xc4\x91u Egipta. Naser je ostao na vlasti u Egiptu sljede\xc4\x87ih 15 godina bez ikakvih ve\xc4\x87ih protesta protiv njegove vlasti unutar Egipta._NEWLINE_Naserovo mjesto na egipatskoj sceni je osigurano nakon neuspjelog poku\xc5\xa1aja atentata na njega 26. listopada 1954. godine i njegovog odbijaju\xc4\x87eg odgovora odmah nakon doga\xc4\x91aja. Tijekom govora na Trgu Manshia u Aleksandriji na Nasera je zapo\xc4\x8deta paljba. Neozlije\xc4\x91en, Naser je vi\xc4\x8du\xc4\x87i po\xc4\x8deo odbijati vrisku publike. Ovaj doga\xc4\x91aj ozna\xc4\x8dio je kraj Nad\xc5\xbeibove ere jer je optu\xc5\xbeen za suradnju s Muslimanskim bratstvom koje je optu\xc5\xbeeno za neuspjeli poku\xc5\xa1aj atentata. Ubrzo nakon toga, mnogi \xc4\x8dlanovi bratstva su okupljeni, Mahmud Abdul Latif je progla\xc5\xa1en krivim, a bratstvo je sasvim razbijeno. Kasnije je bilo \xc5\xa1pekulacija da su Naser i njegovi pomo\xc4\x87nici inscnenirali poku\xc5\xa1aj atentata kako bi do\xc5\xa1li na vlast. Neki tvrde da je Naser dr\xc5\xbeao Nad\xc5\xbeiba u ku\xc4\x87nom pritvoru godinama jer je sumnjao u njegovu lojalnost prema njemu i njegovim pomo\xc4\x87nicima. Zbog sumnji da bi se mogao ujediniti s Britancima, Nad\xc5\xbeib je u ku\xc4\x87nom pritvoru proboravio i tijekom Sadatovog re\xc5\xbeima, a pu\xc5\xa1ten je tek na po\xc4\x8detku Mubarakovog re\xc5\xbeima.\n_START_SECTION_\nNova konstitucija\n_START_PARAGRAPH_\nPri\xc4\x8da o novoj egipatskoj konstituciji potvrdila je ovaj pogled. Nova povelja koja je najavljena 16. sije\xc4\x8dnja je bio vladin drugi poku\xc5\xa1aj da zamjeni arbitarsku vladu s konstitucionalnom vladom. Prija\xc5\xa1nja preliminarna konstitucija, koja je bila podr\xc5\xbeana od strane iskusnih pravnika i drugih stru\xc4\x8dnjaka, je bila odbijena od strane vlade. Zamjenska verzija tiskana u sije\xc4\x8dnju uvelike ja\xc4\x8da mo\xc4\x87 predsjednika dr\xc5\xbeave i cijenu legislature. Navodno, vrhovni izvr\xc5\xa1itelj se birano na period od 6 godina i mogao se ponovno izabrati. Nominiran bi bio jednostavno ako dobije ve\xc4\x87inu u Nacionalnoj skup\xc5\xa1tini, a izabran glasovanjem gra\xc4\x91ana. Kao dio svoje izvr\xc5\xa1ne mo\xc4\x87i, ima mo\xc4\x87 da raspusti Skup\xc5\xa1tinu, kao i da predla\xc5\xbee, prihva\xc4\x87a i stavlja veto na nove zakone. Njegov veto mo\xc5\xbee biti pobijen samo dvotre\xc4\x87inskom ve\xc4\x87inom legislature._NEWLINE_Nova konstitucija predvi\xc4\x91a slobodne demokratske izbore. No, stare politi\xc4\x8dke stranke su raspu\xc5\xa1tene, a osnivanje novih je zabranjeno. Kandidati za prvi petogodi\xc5\xa1nji mandat u Nacionalnoj skup\xc5\xa1tini su birani ekskluzivno s liste jedine stranke, Liberacijskog skupa, danas znana kao Nacionalna unija, koju su kontrolirali Naserovi slu\xc5\xbebenici. Konstitucija nominalno \xc5\xa1titi gra\xc4\x91ana od arbitarnog uhi\xc4\x87enja, no 1956. godine, ministar unutarnjih poslova dobio je ovlasti da u desetogodi\xc5\xa1njem periodu uhiti bilo koga tko je optu\xc5\xbeen za kontrarevolucionarne aktivnosti te da naredi njegovu zabranu na administrativnoj diskreciji. Sloboda govora i tiska je zagarantirana novom poveljom, a 19. lipnja Naser je objavio da je stanje \xc5\xbeenidbenog zakona koje je postavljeno na po\xc4\x8detku revolucije zavr\xc5\xa1ilo, te da je skinuta cenzura s novina. No, egipatske publikacije su i dalje bile strogo kontrolirane od strane vlade. Novinske veze slane izvan dr\xc5\xbeave morale su pro\xc4\x87i kroz ured za cenzuru te su pregledavane za nepovoljne vijesti. Nova egipatska konstitucija je u svojim uvodnim objavama kao svoje ciljeve postavila "eradikaciju imperijalizma, izumiranje feudalizma, uni\xc5\xa1tenje kapitalisti\xc4\x8dkog utjecaja, osnivanje sna\xc5\xbene dr\xc5\xbeavne vojske, dru\xc5\xa1tvene pravde, te \xc4\x8dvrstog demokratskog dru\xc5\xa1tva". Ona deklarira Egipat kao neovisnu arapsku dr\xc5\xbeavu s islamom kao svojom vjerom i arapskim kao svojim jezikom._NEWLINE_Dana 24. lipnja, odr\xc5\xbeani su izbori o usvajanju nove konstitucije, te je ona uvelike prihva\xc4\x87ena. Od oko 22,000.000 stanovnika, njih 5,697,467 su registrirani glasa\xc4\x8di, a od njih 5,488,225 ili 99,8% je glasalo u korist nove povelje. Samo je 10,045 glasa\xc4\x8da bilo protiv nje. U to isto vrijeme, premijer Naser je ve\xc4\x87inom izabran za predsjednika. Za njega je glasovalo 5,496,965 ili 99,9% glasa\xc4\x8da, te je time (jo\xc5\xa1 uvjerljivije nego povelja) do\xc5\xa1ao na poziciju predsjednika. Oni koji su svoj glasa\xc4\x8dki listi\xc4\x87 ozna\xc4\x8dili crvenim krugom su bili za Naserovo postavljanje za predsjednika. Novi glasa\xc4\x8dki zakon, donesen u o\xc5\xbeujku, u\xc4\x8dinio je glasovanje za sve mu\xc5\xa1karce obaveznim, dok je \xc5\xbeenama dao izbor ho\xc4\x87e li glasovati ili ne. No, samo je 150.000 Egip\xc4\x87anki iza\xc5\xa1lo na birali\xc5\xa1ta. Novi glasa\xc4\x8dki zakon je time jako malo pobolj\xc5\xa1ao situaciju \xc5\xbeena u javnom i privatnom \xc5\xbeivotu, do danas, je njihov status bio malo vrijedniji od statusa pokretnina. _NEWLINE_Par dana nakon izbora za predsjednika Naser je obnovio svoj kabinet te je nekoliko vojnih vo\xc4\x91a zamijenio civilnim. Tom prilikom je on svojih 8 najbli\xc5\xbeih vonijh suradnika nagradio Velikom lentom Reda Nila, najvi\xc5\xa1om egipatskom nagradom.\n_START_SECTION_\nRastu\xc4\x87a opozicija\n_START_PARAGRAPH_\nOpozicija Naserovom re\xc5\xbeimu unutar Egipta najve\xc4\x87a je bila tijekom perioda izme\xc4\x91u 1962. i 1967. godine. Ekonomski pad tijekom Naserovih zadnjih godina na vlasti te suzbijanje politi\xc4\x8dke opozicije u\xc4\x8dinilo ga je nepopularnim me\xc4\x91u u\xc4\x8denima i u\xc4\x8denicima Al-Azhar sveu\xc4\x8dili\xc5\xa1ta. Naser je dr\xc5\xbeavu pretvorio u policijsku dr\xc5\xbeavu. Mnogi opozicionari su ili zatvoreni ili ubijeni. Ni danas se ne zna to\xc4\x8dan broj \xc5\xbertava koje su ubile dr\xc5\xbeavne slu\xc5\xbebe tijekom Naserovih 16 godina na vlasti. Tisu\xc4\x87e Egip\xc4\x87ana je bilo prisiljeno pobje\xc4\x87i iz zemlje kako bi pobjeglo od njegova re\xc5\xbeima. Dva velika imama Al-Azhara su bila prisiljena dati ostavku zbog opozicije re\xc5\xbeimu. Naser je 1961. godine izdao novi Al-Azhar zakon, kojim je ograni\xc4\x8dio mo\xc4\x87 imama sa Al-Azhara i vladi dao mo\xc4\x87 da bira velike imame na sveu\xc4\x8dili\xc5\xa1tu, a ne u\xc4\x8denicima. _NEWLINE_Godine 1969., nakon \xc5\xa1to je grupa reformatora i kriti\xc4\x8dara autoritativnog re\xc5\xbeima pobijedila na izborima za Egipatski klub sudaca, direkti izazov koji je postavio sudski sistem pokazao se netolerantnim za Naserov re\xc5\xbeim. Naser je napravio niz mjera koje su danas poznate kao "masakar sudstva", uklju\xc4\x8duju\xc4\x87i i otpu\xc5\xa1tanje stotine sudaca.\n_START_SECTION_\nEkonomija\n_START_PARAGRAPH_\nEgipatskom ekonomijom dominirao je privatni kapital sve do revolucije 1952. godine, kada je republika zamijenila monarhiju. Nova vlada po\xc4\x8dela je reorganizirati ekonomiju u skladu sa socijalizmom ve\xc4\x87 pri kraju 1950-ih godina. Dr\xc5\xbeava je igrala veliku ulogu u ekonomskom razvoju kroz svoje nedgledanje agrikulturalnog sekotra nekon reformi 1952. i 1961. godine. Ove reforme su ograni\xc4\x8dile povr\xc5\xa1inu zemlje koju je individualac ili jedna obitelj mogla imati. Ve\xc4\x87 na po\xc4\x8detku 1960-ih godina, vlada je komercijalizirala velik dio industrijskog, financijskog i komercijalnog sektora ekonomije. _NEWLINE_Egipatska industrija je tijekom Naserova mandata napravila velik napredak. Kapitalne investicije u industriji i rudarstvu su se znatno pove\xc4\x87ale. Nacionalno produkcijsko vije\xc4\x87e je ekvivalent od 36,700.000 dolara u 1954/55. godine i 55,100.000 dolara u 1955/56. godine odvojilo za elektri\xc4\x8dnu energiju, industriju i rudarstvo. Privatne lokalne investicije, kako govore izvje\xc5\xa1taji Federacije egipatskih industrija, su se pove\xc4\x87ale s 8,500.000 dolara 1953. godine, na 18,000.000 dolara 1954. godine. Strane investicije su dosegnule svotu od 2,000.000 dolara 1954. godine, uklju\xc4\x8duju\xc4\x87i i 1,800.000 dolara iz petrolejske industrije._NEWLINE_Dogodio se znatan rast u industrijskoj produkciji. Iskori\xc5\xa1tavanje elektri\xc4\x8dne energije pove\xc4\x8dalo se s 978,000.000 kW 1952. godine na 1,339,000.000 kW 1954. godine. Proizvodnja pamu\xc4\x8dnih pre\xc4\x91a pove\xc4\x87ala se s 49,200 na 64,400 tona, a prozivodnja pamu\xc4\x8dnog materijala sa 157,800.000 na 240,900.000 metara. Proizvodnja cementa dosegla je rekordnu koli\xc4\x8dinu od 1,500.000 tona._NEWLINE_Tijekom 1950-ih godina, nekoliko projekta za energiju su bili u izgradnji. Ukupna cijena tih projekata pricijenjena je na 166,000.000 dolara. Elektrana Talkha ima kapacitet od 42,500 kW i opskrbljava sjevernu regiju. Elektrana Sjeverni Kairo imala je kapacitet od 60.000 kW. Elektrana Ju\xc5\xbeni Kairo bi po planu trebala imati kapacitet od 120.000 kW. Termoelektrana u El Tabinneu je planirana, s kapacitetom od 45.000 kW. Nastavljena je i konstrukcija hidroelektri\xc4\x8dnog projeka koji bi kapacitet Ausanske brane pove\xc4\x8dao na 345.000 kW.\n_START_SECTION_\nPokret nesvrstanih\n_START_PARAGRAPH_\nJedan jako va\xc5\xbean potez u Naserovoj vanjskoj politici, ali i za svjetski mir, je stvaranje Pokreta nesvrstanih. Naser se 1956. godine na Brijunima sastao s Josipom Brozom Titom, predsjednikom Socijalisti\xc4\x8dke Federativne Republike Jugoslavije i D\xc5\xbeavaharlalom Nehruom, indijskim premijerom. Troje svjetskih vo\xc4\x91a dogovarali su i finalizirali ideju o nastanku tre\xc4\x87eg "bloka" (uz Var\xc5\xa1avski pakt i NATO), koja je ve\xc4\x87 1955. godine dogovorena uz prisutnost jo\xc5\xa1 dvaju svjetskih vo\xc4\x91a - Sukarna, predsjednika Indonezije i Kwamea Nkrumaha, predsjednika Gane._NEWLINE_Trojica vo\xc4\x91a su 19. srpnja 1956. godine, tijekom sastanka, potpisali dokument znan kao Brijunska izjava, kojim je slu\xc5\xbebenmo nastao Pokret nesvrstanih. Pokret danas ima 120 zemalja \xc4\x8dlanica, uglavnom iz tzv. Tre\xc4\x87eg svijeta, no slomom komunizma 1990-ih godina, te priklju\xc4\x8denjem nekih eurupskih dr\xc5\xbeava Europskoj Uniji, Pokret je izgubio nekoliko \xc4\x8dlanica. _NEWLINE_Naser je, nakon Tita, odslu\xc5\xbeio poziciju vo\xc4\x91e Pokreta, tzv. Generalnog tajnika Pokreta nesvrstanih koju je obna\xc5\xa1ao od 1964. do 1970. godine. Tijekom Naserovog mandata kao Glavni tajnik, u Kairu je od 5. i 10. listopada 1964. godine odr\xc5\xbeana druga konferencija zemalja Pokreta nesvsranih. _NEWLINE_Ovo je najzna\xc4\x8dajniji potez koji je Naser napravio tijekom svog mandata, te je po mnogim povjesni\xc4\x8darima Naser, ba\xc5\xa1 zbog sudjelovanja u razvoju Pokreta, smatran jednim od najboljih politi\xc4\x8dara XX. stolje\xc4\x87a.\n_START_SECTION_\nOdnos sa Sovjetskim Savezom\n_START_PARAGRAPH_\nSueska kriza je Egipat dovela u bolje osnose sa Sovjetskim Savezom. Kao znak dobrih odnosa, SSSR je obe\xc4\x87ao platiti oko tre\xc4\x87inu cijene za gradnju Asuanske visoke brane i poslati 400 radnika koji bi pomogli u gradnji. Izgradnja brane zapo\xc4\x8deta je 1. sije\xc4\x8dnja 1960. godine, a dovr\xc5\xa1ena je 1970. godine. Njezin rezervoar nazvan je jezero Naser, u \xc4\x8dast predsjednika. Kako se i pretposavljalo, brana je proizvodila znantu koli\xc4\x8dinu energije, 2,1 gigavata, te i danas stoji._NEWLINE_Asuanska brana nije bila jedini rezultat dobrih odnosa SSSR-a i Egipta. Zbog utjecaja SSSR-a i doma\xc4\x87ih faktora, Naser je po\xc4\x8deo voditi Egipat u socijalisti\xc4\x8dki ekonomski sistem, sli\xc4\x8dan onom koji je opisivao marksizam-lenjinizam. Do 1962. godine, taj prelazak oveo je do toga da vlada posjeduje minimalno 51% svakog biznisa u zemlji. Tijekom svog slu\xc5\xbebenog posjeta Egiptu koji je trajao od 9. do 26. svibnja 1964. godine, Nikita Hru\xc5\xa1\xc4\x8dov je Nasera odlikovao medaljama Lenjinovog reda i Heroja Sovjetskog Saveza._NEWLINE_Ve\xc4\x87ina povjesni\xc4\x8dara sla\xc5\xbee se da Egipat pod Naserovim re\xc5\xbeimom nikad nije u potpunoti dosegao socijalizam, a pod Naserovim nasljednikom, Anwarom el-Sadatom, Egipat se vra\xc4\x87ao prema \xc4\x8dvr\xc5\xa1\xc4\x87em kapitalisti\xc4\x8dkom sistemu.\n_START_SECTION_\nSueski kanal\n_START_PARAGRAPH_\nMalo prije potpunog preuzimanja vlasti, Naser je potpisao sporazum s Britanijom koji je osigurao povla\xc4\x8denje britanskih trupa iz zone Sueskog kanala, no mala skupina civilnih \xc4\x8dasnika mogla je ostati. Sporazum je kona\xc4\x8dno dao Egiptu potpunu neovisnost, te je prekinuo tenzije izme\xc4\x91u Britanije i Egipta. Nedugo nakon sporazuma s Britancima, Naser je dobio 40 milijuna dolara financijske pomo\xc4\x87i za ekonomski razvoj od Britanaca i Amerikanaca._NEWLINE_Sljede\xc4\x87e, 1955. godine Amerikanci su obe\xc4\x87ali jo\xc5\xa1 56 milijuna, te 200 milijuna kroz World Bank, dolara za izgradnju Asuanske visoke brane, koju su Naser i njegovi saveznici planirali odmah nakon revolucije. Planirana brana stvorila bi najve\xc4\x87e jezero stvoreno ljudskim rukama, generirala bi elektri\xc4\x8dnu energiju za velik dio Egipta, davala bi vodu za navodnjavanje i kontorlirala bi plavljenje rijeke Nil. U rujnu 1955. godine, Naser je \xc5\xa1okirao zapad potpisav\xc5\xa1i oru\xc5\xbeani pakt s \xc4\x8cehoslova\xc4\x8dkom, dr\xc5\xbeavom Isto\xc4\x8dnog bloka. No, u srpnju 1956. godine Zapadne snage povla\xc4\x8de svoju financijsku pomo\xc4\x87, zbog ugovora sa SSSR-om, te tako prisiljavaju Nasera da tra\xc5\xbei alternativne metode kako bi financirao gradnju brane. Dana 26. srpnja, kao dio plana za dobivanje novca za izgradnju brane, kao mo\xc4\x87ni podsjetnik Zapadu da \xc4\x87e Egipat u\xc4\x8diniti kako su \xc5\xbeeljeli, Naser zapo\xc4\x8dinje nacionalizaciju Sueskog kanala._NEWLINE_Naser je znao da \xc4\x87e nacionalizacija kanala uvelike isprovocirati Zapad, naro\xc4\x8dito Britaniju i Francusku koje su imale veliki udio u kanalu. No, Naser je vjerovato da Britanija ne\xc4\x87e mo\xc4\x87i vojno intervenirati barem 2 mjeseca nakon objave, a izraelsku intervenciju proglasio je "nemogu\xc4\x87om". Na po\xc4\x8detku listopada, Vije\xc4\x87e sigurnosti UN-a sastalo se po pitanju Sueskog kanala i donijelo rezoluciju kojom je priznalo egipatsku kontrolu kanala, ali samo dok on dopu\xc5\xa1ta plovidbu stranim brodovima kroz njega. Nakon sporazuma, "Naser je procijenio da se opasnost od invazije spustila na 10%"._NEWLINE_Francuska je tajno pristupila Britaniji i Izraelu s planom o osvajanju kanala. Plan je bio da Izrael kona\xc4\x8dno uzvrati napadima \xc5\xa1to ih je nare\xc4\x91ivao Egipat preko pojasa Gaze. Izraelci su trebali osvojiti poluotok Sinaj, a onda bi britanske i francuske snage krenule u intervenciju kao neutralne i ponovo zauzele kanal. Dana 29. listopada, izraelske snage do\xc5\xa1le su na Sinaj, a 31. listopada, Britanci i Francuzi su u\xc5\xa1li u zonu kanala. No, predsjednik Eisenhower, koji je bio ljut jer nije ni\xc5\xa1tao znao o tajnom planu, zahtjevao je od tri zemlje da povuku svoje vojne snage. Dana 5. studenog 1956. godine, Sovjetski Savez je izdao ultimatum u kojem zehtjeva povla\xc4\x8denje svih stranih jedinica iz Egipta. Sve tri zemlje su pristale, i to nakon \xc5\xa1to je SAD "stjerao Britaniju u kut" zaprijetiv\xc5\xa1i destabilizacijom britanske ekonomije i postpunim odstranjivanjem njezinih sila, time zavr\xc5\xa1iv\xc5\xa1i doga\xc4\x91aj koji je znan kao Sueska kriza. Naser je progla\xc5\xa1en herojem i pobjednikom, te je time uzdigao svoj status kao vo\xc4\x91a Arapskog svijeta.\n_START_SECTION_\nJemenski rat i \xc5\xa0estodnevni rat\n_START_PARAGRAPH_\nNaser je promjenu re\xc5\xbeima u Jemenu tra\xc5\xbeio jo\xc5\xa1 od 1957. godine. Vidjev\xc5\xa1i priliku, privi korak ka ostvarivanju svog cilja napravio je u sije\xc4\x8dnju 1962. godine dav\xc5\xa1i Pokretu slobodnog Jemena uredski prostor, financijsku potporu i termin za radio emisiju. Naser je vidio prilike u Jemenu da izgladi ra\xc4\x8dune s plemi\xc4\x87kom obitelji Saudi, za koju je Naser mislio da je omalova\xc5\xbeavala egpatsku uniju sa Sirijom. Veleposlanik Ahmed Abu-Zeid, koji je obna\xc5\xa1ao du\xc5\xbenost egipatskog veleposlanika u Jemenu od 1957. do 1961. godine, upozorio je egipatske du\xc5\xbenosnike da su jemenska plemena te\xc5\xa1ko zadovoljiva i da nemaju nikakav osje\xc4\x87aj lojalnosti i nacionalizma. Veleposlanik je bio protiv slanja vojne potpore, nego je govorio da se Pokretu slobonog Jemena \xc5\xa1alje samo novac i oprema. Abu-Zeid je tako\xc4\x91er upozorio da \xc4\x87e Saudijevi poplaviti Jemen novcem kako bi se borili protiv egipaskog prisustva i preokrenuli revoluciju u korist Saudijske Arabije. Naser je odbacio Abu-Zeidove ideje te je \xc4\x8dvrsto stajao pri ideji da arapski nacionalisti\xc4\x8dki pokret u Jemenu treba za\xc5\xa1tititi egipatskom vojnom silom._NEWLINE_Naser je bio uvjeren da \xc4\x87e regiment egipatskih specijalnih postrojbi i krilo bomba\xc5\xa1a osigurati jemenskim republikancima coup d\' etat. Ve\xc4\x87 u roku od tri mjeseca nakon slanja trupa u Jemen, Naser je shvatio da \xc4\x87e kod ove situacije trebati ve\xc4\x87i anga\xc5\xbeman. Na po\xc4\x8detku 1963. godine, Naser je zapo\xc4\x8deo \xc4\x8detverogodi\xc5\xa1nju zadatak izvo\xc4\x91enja egipatskih trupa u Jemen, koriste\xc4\x87i neuspje\xc5\xa1ni mehanizam, samo kako bi pridobio vi\xc5\xa1e trupa. Ne\xc5\xa1to manje od 5.000 vojnika je preseljeno u listopadu 1962. godine. Samo dva mjeseca kasnije, Egipat je imao ve\xc4\x87 15.000 redovitih vojnika u Jemenu. Do kraja 1963. godine broj je naratso do 36.000, a ve\xc4\x87 1964. godine bilo je 50.000 egipatskih vojnika u Jemenu. Sredina 1965. godine bio je vrhunac, u Jemenu se tada nalazilo 55.000 egipatskih vojnika. Egipat je u Jemenskom ratu platio veliku cijenu, te je pretrpio jako velike gubitke._NEWLINE_Nakon \xc5\xa1to je SSSR informirao Nasera o izraelskim planovima za napad na Siriju, Naser je, pod pritiskom arapskog svijeta, iskoristio situaciju kako bi uzdigao svoju padaju\xc4\x87u popularnost. Predvidio je remilitarizaciju poluotoka Sinaj i zahtjevao da UNEF evakuira Sinaj, zahtjev koji je Glavni tajnik UN-a U Thant prihvatio. Naser je tada zapo\xc4\x8deo remilitarizaciju Sinaja. Dana 23. svibnja, zatvorio je Tiranski tjesnac, na koji je Izrael dobio pristup 1956. godine, za izraelske brodove, blokiraju\xc4\x87i time izraelsku luku Eilat i sjeverni dio Akapskog zaljeva, jedini izraelski pristup Indijskom oceanu. Izrael je to zatvaranje smatrao kao casus belli._NEWLINE_Tijekom tog perioda, Naser je kontinuirano iznosio svoju namjeru da napadne Izrael, te je izjavio da bi ga ostale arapske zemlje trebale poduprijeti. Izrael je na iminintni napad odgovorio prije svih i to doga\xc4\x91ajem koji je znan kao \xc5\xa0estodnevni rat. Prvi val izraelskog napada uni\xc5\xa1tio je ve\xc4\x87inu egipatskih zra\xc4\x8dnih snaga na zemlji. Abdel Hakim Amer, ministar obrane Egipta, izdao je odredbu o povla\xc4\x8denju, \xc5\xa1to je bila katastrofa za egipatske trupe. Ve\xc4\x87ina egipatskih gubitaka bilo je ba\xc5\xa1 tijekom tog povla\xc4\x8denja. Poraz u \xc5\xa0estodnevnom ratu predstavljao je jedan od najsramotinijih politi\xc4\x8dkih poraza u egipatskoj povijesti i tada najve\xc4\x87u sramotu za egipatsko vodstvo i narod. Abdel Hakim Amer je poku\xc5\xa1ao svrgnuti Nasera s vlasti u pu\xc4\x8du nekoliko dana nakon poraza u ratu, no nije mu uspjelo te je bio prisiljen po\xc4\x8diniti samoubojstvo trovanjem.\n_START_SECTION_\nSmrt i pogreb\n_START_PARAGRAPH_\nGamal Abdel Naser preminuo je 28. rujna 1970. godine od posljedica sr\xc4\x8danog udara, po zavr\xc5\xa1etku sastanka arapskih vo\xc4\x91a u Kairu po pitanju Izraela i Crnog rujna u Jordanu. Bolovao je od hemokromatoze, ili bron\xc4\x8danog dijabetesa, nasljedne bolesti uzrokovane vi\xc5\xa1kom \xc5\xbeeljeza u organizmu._NEWLINE_Zbog svojih sposobnosti da pobudi nacionalisti\xc4\x8dke strasti, kao dokaz onoga \xc5\xa1to neki zovu budu\xc4\x87nost njegova utjecaja, "mu\xc5\xa1karci, \xc5\xbeene i djeca su plakali i tugovali na ulicama" nakon \xc5\xa1to su saznali za njegovu smrt. Njegov pogreb, koji je odr\xc5\xbean 1. listopada, bio je jedan od najve\xc4\x87ih u povijesti, s oko 5,000.000 ljudi. Procesija do njegova mjesta pokopa, koja je bila duga 6 milja, zapo\xc4\x8dela je od Revolucionarnog zapovjednog vije\xc4\x87a s avionima tipa MIG-21 koji su letljeli iznad procesije. Emocije, koje su uklju\xc4\x8divale i plakanje reportera koji su u\xc5\xbeivo prenosili procesiju, su klju\xc4\x8dale na temperaturi od 80\xc2\xb0, te su tisu\xc4\x87e ljudi skorz sakrili vojnike koji su nosili lijes pokojnog predsjednika. Taj doga\xc4\x91aj znan je i kao "ljudska procesija". Anwar el-Sadat, koji je bio me\xc4\x91umandatni predsjednik nakon Naserove smrti, slu\xc5\xbebeno je na du\xc5\xbenost predsjednika postavljen 5. listopada.\n_START_SECTION_\nNaserizam\n_START_PARAGRAPH_\nNaserova ostav\xc5\xa1tina je i danas debatirana, \xc4\x8dak i u Arapskom svijetu. Za mnoge, on je vo\xc4\x91a koji je obnovio svoju dr\xc5\xbeavu i ponovo uspostavio arapski ponos unutar i izvan nje. Uz to, mnogi se sla\xc5\xbeu da je Naser oslobodio Egipat od europskog utjecaja, obnovio ekonomiju kroz svoje agrarne reforme, projekte kao \xc5\xa1to su Asuanska visoka brana, te svojim pokretima za ve\xc4\x87u ekonomsku upletenost. No manjina gleda njegovu politiku kao prisilni militarizam koji je Egipat doveo do mnogih poraza, prije nego do mira i stabilnosti. U dodatak tome, Naserovo suzbijanje polti\xc4\x8dke opozicije i masivno pro\xc5\xa1irenje policije i sigurnosnih slu\xc5\xbebi rezultiralo je ostav\xc5\xa1tinom politi\xc4\x8dke represije koju njegovi nasljednici koriste i danas. Naserova uloga u \xc5\xa0estodnevnom ratu, koja je nanijela velike \xc5\xa1tete arapskim zemljama, malo je umanjila njegovu ostav\xc5\xa1tinu i umanjila njegov utjecaj na Bliskom Istoku. U posljednim godinama vladavine, Naser se uvelike oslanjao na pomo\xc4\x87i SSSR-a._NEWLINE_No, u drugu ruku, Naserova modernizacija egipatskog posvjetnog sistema - kojom je omogu\xc4\x87io obrazovanje svim dru\xc5\xa1tvenim slojevima, a njegovo podr\xc5\xbeavanje umjetnosti, kao \xc5\xa1to su kazali\xc5\xa1te, film i glazba, pa i knji\xc5\xbeevnost, je vi\xc4\x91eno kao pozitivan utjecaj na arapske zemlje u cjelini._NEWLINE_Unto\xc4\x8d svim nedostacima za vrijeme njegove vladavine, generalno mi\xc5\xa1ljenje o Naseru je pozitivno te se smatra dobrim vo\xc4\x91om koji je uvelike doprinio u razvoju i stabilnosti svoje zemlje i naroda.\n_START_SECTION_\nAsuanska brana\n_START_PARAGRAPH_\nJedan od najkontroverznijih poteza koji je Naser povukao je izgradnja Asuanske visoke brane i stvaranje eponimnog jezera na jugu zemlje. Izgra\xc4\x91ena kako bi proizvodila elektir\xc4\x8dnu energiju za te\xc5\xa1ku industriju i kako bi smanjila \xc5\xa1anse za plavljenje rijeke Nil, brana je uni\xc5\xa1tila ve\xc4\x87inu Nubijskih arheolo\xc5\xa1kih nalazi\xc5\xa1ta (osim onih koje je spasio UNESCO). Tako\xc4\x91er je stvorila velike ekonomske probleme. Velika povr\xc5\xa1ina jezera dopu\xc5\xa1ta da se velik dio vode rijeke Nil evaporira u prazno, dok brana blokira da sediment dolazi do delte rijeke. Prema nekim agronomima, agrikulturalna produkivnost doline rijeke Nil je uvelike smanjena. Unato\xc4\x8d tome, brana je pomogla u opskrbljivanju tada rastu\xc4\x87e ekonomije elekti\xc4\x8dnom energijom, te je bila esencijalna u modernizaciji kopnenog Egipta kroz uvo\xc4\x91enje elektriciteta. Brana je tako\xc4\x91er spasila Egipat od mnogih poplava koje su harale krajolikom kroz koji je tekla rijeka.\n_START_SECTION_\nObitelj\n_START_PARAGRAPH_\nNaser je bio o\xc5\xbeenjen Tahiom Kazem, k\xc4\x87eri skormnog Iranca. Zajedno su imali petoro djece (3 sina i 2 k\xc4\x87eri): Halid, Abdel Hakeem, Abdel Hameed, Hoda i Mona._NEWLINE_Njegova starija k\xc4\x87i, Hoda Abdel Naser, postala je politi\xc4\x8dka istra\xc5\xbeiva\xc4\x8dica i profesorica na sveu\xc4\x8dili\xc5\xa1tu u Kairu. Uz njezinu pomo\xc4\x87, mnogi rijetki dokumenti su skupljeni, zabilje\xc5\xbeeni i izlo\xc5\xbeeni u Bibliotheci Alexandrini, ali i na internetu.'